DIRECŢIA URBANISM

ARHITECT ŞEF

Nr. 44664/ 23.07.2025

RAPORT DE SPECIALITATE

**privind aprobarea Planului Urbanistic Zonal „Zonă industrială și servicii” Câmpul Frumos, municipiul Sfântu Gheorghe**

Se propune extinderea Parcului industrial Câmpul Frumos prin introducerea în intravilan și reglementarea urbanistică a unor terenuri aflate în apropierea incintei Parcului Industrial. Suprafața totală introdusă în intravilan este de 213.522 mp. care include terenurile propriu-zise introduse în intravilan și drumurile de acces pe aceste parcele. Documentația a fost inițiată de Primăria Municipiului Sfântu Gheorghe.

Terenurile vor fi parcelate în loturi de minim 2000 mp, și vor fi accesabile de pe o tramă stradală interioară. Pe parcele se vor realiza construcții industriale (fără impact semnificativ asupra mediului), dar și sedii comerciale, birouri administrative, spații de depozitare, construcții aferente lucrărilor tehnico–edilitare, și anexele tehnice aferente, etc.

Proiectul a fost elaborat de Societatea Comercială Româno-Germană de Proiectare și Producție “V&K” SRL România, nr.proiect:1620/2024, 68759/2024.

Planul Urbanistic Zonal „Zonă industrială și servicii” Câmpul Frumos, municipiul Sfântu Gheorghe a fost avizat în cadrul ședinței CTATU din data de 24.06.2025.

Planul Urbanistic Zonal a fost elaborat în conformitate cu:

* Legea nr.350/2001 privind amenajarea teritoriului și urbanismul, cu modificările și completările ulterioare;
* Legea nr.50/1991 republicată, privind autorizarea executării construcțiilor și unele măsuri pentru realizarea locuințelor, cu modificările şi completările ulterioare;
* Hotărârea Guvernului nr.525/1996 privind aprobarea Regulamentului general de urbanism;
* Ordinul nr. 2701/30.12.2010 pentru aprobarea metodologiei de informare și consultare a publicului cu privire la elaborarea sau revizuirea planurilor de amenajare a teritoriului și urbanism;
* Ordinul 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism;

Rezultatele consultării publice sunt sintetizate în Raportul informării și informării publicului nr.39583/30.06.2025.

Având în vedere că sunt începute demersurile pentru accesarea de fonduri pentru derularea unor investiții de către Municipiul Sfântu Gheorghe se impune aprobarea Proiectului de hotărâre în regim de urgență.

Având în vedere cele arătate anterior și prevederile art. 47 alin. (1), (2), (3) și (5)și ale art. 56 alin. (6) și (7) din Legea 350/2001 amenajarea teritoriului și urbanismul, cu modificările și completările ulterioare, propun aprobarea Planului Urbanistic Zonal în forma inițiată.

#### ARHITECT ȘEF

## Berszan Ruxandra Carmen